คลังหวั่นยักย้ายบัญชีเงินฝากกันวุ่น 
11ส.ค.นี้ยังประกันเงินฝาก15ล้าน nอีก4ปีลดการคุ้มครองเหลือ1ล้าน,พล.ต.สรรเสริญ แก้วกำเนิด โฆษกรัฐบาล เปิดเผยว่า ครม.เห็นชอบให้ขยายเวลาคุ้มครองเงินฝากตามวงเงินและลดลงอย่างเป็นลำดับขั้น โดยให้แก้ไขร่างพระราชกฤษฎีกา กำหนดจำนวนเงินฝากที่ได้รับการคุ้มครองเป็นการทั่วไปปี 55 ที่กำหนดไว้ว่าตั้งแต่ 11 ส.ค.59 เป็นต้นไป ผู้ฝากเงินในบัญชีธนาคารในประเทศไทยจะได้รับการคุ้มครองที่วงเงิน 1 ล้านบาท ซึ่งหลังกระทรวงการคลังรับฟังเสียงสะท้อนจากผู้มีเงินฝากและผู้ทำธุรกิจทั้งหลายเกิดความกังวลว่า จากเดิมเคยรับประกัน 25 ล้านบาท พอถึงวันที่ 11 ส.ค.59 เหลือการรับประกันแค่ 1 ล้านบาท มีโอกาสที่จะเกิดความตระหนกยักย้ายเงินไปหลายธนาคาร หรือเปิดบัญชีใหม่กระจายไปหลายบัญชี คลังจึงมีข้อเสนอให้ปรับแบบค่อยเป็นค่อยไปเพื่อให้คนได้ปรับตัว โดยมีรายละเอียดใหม่ดังนี้ ตั้งแต่ 11 ส.ค.59-10 ส.ค.61 ให้การคุ้มครอง 15 ล้านบาท, วันที่ 11 ส.ค.61-10 ส.ค.62 คุ้มครอง 10 ล้านบาท, 11 ส.ค. 62-10 ส.ค.63 คุ้มครอง 5 ล้านบาท และตั้งแต่ 11 ส.ค.63 เป็นต้นไปจะรับประกันที่ 1 ล้านบาท ซึ่ง ครม.ก็ได้อนุมัติตามที่เสนอ ผู้ที่มีเงินฝากทั้งหลายวันนี้ไม่ต้องตื่นตกใจ สถาบันคุ้มครองเงินฝากยังรับประกันที่ 15 ล้านบาท 10 ล้านบาท และ 5 ล้านบาทตามเวลาที่กำหนด,นอกจากนี้ ครม.ยังเห็นชอบให้แก้ไขเพิ่มเติมร่าง พ.ร.บ.สถาบันคุ้มครองเงินฝาก โดยเพิ่มอำนาจสถาบันคุ้มครองเงินฝาก จากเดิมหารายได้จากการออกตั๋วเงินหรือพันธบัตรตราสารหนี้เป็นให้กู้ยืมเงินได้ด้วย และยังปรับแก้เรื่องการรับสิทธิ์การจ่ายเงินคืนของประชาชนด้วย จากเดิมหากธนาคารพาณิชย์ต้องปิดตัวลง การจะขอเงินคืนต้องทำเรื่องยื่นคำขอและใช้เวลาพิจารณา นาน จึงแก้ไขว่าสถาบันคุ้มครองเงินฝากจะจ่ายเงินคืนให้ภายใน 7 วัน,นายวิรไท สันติประภพ ผู้ว่าการธนาคารแห่งประเทศไทย (ธปท.) กล่าวว่า การขยายเวลาคุ้มครองเงินฝาก ไม่ได้มีเหตุผลเกี่ยวกับความมั่นคงของสถาบันการเงิน ธนาคารพาณิชย์ไทยทุกแห่งมีฐานะเงินกองทุนที่เข้มแข็ง ขณะที่มีข้อดีสำหรับผู้ฝากเงินที่จะมีเวลาปรับตัวและวางแผนทางการเงินเพิ่มขึ้น นอกจากนี้ ยังส่งผลดีต่อดอกเบี้ยเงินกู้ในระบบ เพราะสถาบันการเงินไม่ต้องแข่งขันกันนำเสนอผลิตภัณฑ์เงินฝากดอกเบี้ยจูงใจ ส่งผลให้บริหารต้นทุนดอกเบี้ยเงินฝากได้ดีขึ้น ซึ่งจะช่วยให้ดอกเบี้ยเงินกู้อยู่ในระดับต่ำได้ต่อเนื่อง สนับสนุนการฟื้นตัวของเศรษฐกิจ.
พล.ต.สรรเสริญ แก้วกำเนิด โฆษกรัฐบาล เปิดเผยว่า ครม.เห็นชอบให้ขยายเวลาคุ้มครองเงินฝากตามวงเงินและลดลงอย่างเป็นลำดับขั้น โดยให้แก้ไขร่างพระราชกฤษฎีกา กำหนดจำนวนเงินฝากที่ได้รับการคุ้มครองเป็นการทั่วไปปี 55
เงินฝาก,คุ้มครองเงินฝาก,สรรเสริญ แก้วกำเนิด,พ.ร.บ.สถาบันคุ้มครองเงินฝาก,ข่าวเศรษฐกิจ,ข่าวไทยรัฐ,ไทยรัฐฉบับพิมพ์,หนังสือพิมพ์ไทยรัฐ,ไทยรัฐออนไลน์,ไทยรัฐ,ข่าว